
	Музика 
	Мишел Легранд

	По романа на
	Лудвиг Бемелманс “Маделин”

	Сценаристи
	Марк Левин и Дженифър Флакет

	Режисьор
	Дейзи фон Шерлер Майер

	
	

	НАДПИС
	МАДЕЛИН

	Мис Клавел
	***Маделин!

	Маделин
	**Открих те!

	Диктор
	**В старинна къща в Париж,
обрасла с лози,
живееха 12 малки дами

в две спретнати колони.

В две спретнати колони те ядяха,

и зъбите си миеха, *и спяха.

Усмихваха се на доброто,

и мръщеха се на злото,
*а случваше се и да бъдат тъжни.

*В 9 и 30 излизаха под строй,
отново в спретнати колони,
и в дъжд,

и в зной.

*Най-малката от тях бе Маделин.

	Луис
	*Какво мислиш?

	Маделин
	*Чудесна е. Уловил сте духа й.

	Мис Клавел
	Маделин!

	Маделин
	Довиждане.

	Глашатай
	Циркът пристига! Елате, елате, елате във цирка. Вижте глупаците Попопови! Надникнете в дълбините на ужаса с човекоядния тигър!

	Диктор
	На тигъра в цирка Маделин каза:

	Маделин
	Бу-бу.

	Диктор
	И никой като нея не умее
да уплаши мис Клавел.

	Мис Клавел
	Маделин! Веднага слез!

	Маделин
	*На ти!

	Мис Клавел
	Благослови лейди Ковингтън и я пази, за да може бързо да оздравее. *Благослови храната, която скоро ще получим и ни напътствай, за да ти служим. *Амин.

	Момичета
	Амин.

	Елен
	Воала! Пиле “Елен”!

	Мис Клавел
	**Побързайте! **Лека нощ, момичета. Слава на Бога, че сте добре. А сега заспивайте.

	Момичета
	Лека нощ, лека нощ, мис Клавел.

	Мис Клавел
	Елизабет, Вероника, Силвет, Мари-Одил, Серена, Беатрис, Лусинда, Шантал, Лоло, Виктория, Аги и Маделин. *Особено Маделин. *Амин. ** Нещо не е наред.

	Аги
	*Маделин гори, мис Клавел!

	Шантал
	Да повикаме ли пожарната?

	Мис Клавел
	Не, Шантал, “гори” е метафора.

	Виктория
	Например “Шантал е дебела като дъска”

	Мис Клавел
	Виктория!

	Серена
	Това е сравнение.

	Мис Клавел
	Доведи Елен, веднага!

	Маделин
	Коремчето ми!

	Лусинда
	Сигурно сме яли нещо супер-ужасно! 

	Елизабет
	Всички ядохме едно и също!

	Беатрис
	Значи сега всички ще умрем!

	Мис Клавел
	Момичета, достатъчно! Елен, обадете се в болницата!

	Елен
	Веднага, веднага.

	Маделин
	Боли!

	Маделин
	**Шапката! Къде ми е шапката?

	Мис Клавел
	Момичета, намерете шапката на Маделин!

	Шантал
	Бързо горе!

	Мис Клавел
	Бързо! Бързо!

	Санитар
	Да, мадам!

	Аги
	Къде ли е? Мисли като шапка. 

	Шантал
	Аз съм шапка. Аз съм шапка. Аз съм шапка. Аз съм шапка! Ето я! *Побързайте!

	Аги
	Хайде, всички!

	Момичета
	Открихме я! Открихме я!

	Елен
	До скоро, мъничката ми.

	Аги
	Мис Клавел!

	Мис Клавел
	**Дръж ме здраво. Точно така.

	Парамедик
	Мисля, че трябва да й махнат апендикса.

	Маделин
	Апендиксът ми!

	Мис Клавел
	Не, ще се оправиш. Ще се оправи!

	Маделин
	Не ме наранявайте!

	Мис Клавел
	Повтаряй след мен: “Мога да постигна всичко.” “Мога да постигна всичко.”

	Маделин 
	Мога да постигна всичко. Мога да постигна всичко.

	Доктор 
	Оттук е само за родители. Съжалявам.

	Мис Клавел
	Трябва да остана с нея! Ще те чакам отвън!

	Маделин 
	Мога да постигна всичко.

	Сестра
	Вие ли сте майката?

	Мис Клавел
	Не, аз съм учителката й.

	Сестра
	Къде са родителите й?

	Мис Клавел
	Тя е под опеката на църквата. Няма родители. Починаха, когато беше бебе.

	Сестра
	Ето.

	Маделин 
	**Мога да постигна всичко.

	Мис Клавел
	**Няма да стоим дълго. Минали са само няколко дни от операцията и Маделин ще е изтощена. Трябва да сме внимателни с нея.

	Маделин
	**Здравейте, момичета!

	Аги
	Ти си добре!

	Силвет
	Вижте къщата за кукли!

	Лоло
	Вики, тя има играчки колкото теб.

	Виктория
	Да, но не са нейни. Те са от благотворителност.

	Шантал
	Вижте! Има манивела!

	Беатрис
	Радвам се, че си добре.

	Лусинда
	Да, бяхме супер, супер притеснени.

	Аги
	Страшно ли беше?

	Беатрис
	Видя ли бялата светлина?

	Маделин 
	Направиха ми 6-сантиметрова дупка и ми стигнаха чак до червата.

	Беатрис
	Ти си късметлийка.

	Мис Клавел
	Моля те, Маделин!

	Маделин
	Добре де. Бях заспала.

	Виктория
	Значи просто добре си подремнала.

	Маделин
	Чакайте. Още не съм ви показала най-интересното. *Ето. Елате по-близо. Елате да видите. Вижте какво ми оставиха в замяна на апендикса.

	Виктория
	*Не е толкова голям.

	Маделин
	Шегуваш ли се? Грамаден е!

	Аги
	Гигантски е!

	Мис Клавел
	Добре, време е да се сбогуваме. Маделин преживя ужасна и безсънна нощ. Тя е емоционално изтощена и трябва да си почине.

	Момичета
	До скоро, Маделин! Довиждане.

	Аги
	Може ли да посетим лейди Ковингтън?

	Мис Клавел
	Не днес, Аги.

	Маделин
	**Лейди Ковингтън?

	Лейди Ковингтън
	Здравей, Маделин.

	Маделин
	Помните ли ме?

	Лейди Ковингтън
	Разбира се, че те помня, от посещението ми миналия Великден. Влез. Чух, че едно от момичетата ни е в болницата. По-добре ли се чувстваш?

	Маделин
	Да, мадам.

	Лейди Ковингтън
	*Надявам се, че ти дават много сладолед.

	Маделин
	Дават ми. Надявам се и на вас да ви дават много сладолед.

	Лейди Ковингтън
	Не много.


	Маделин
	По-добре ли се чувствате?

	Лейди Ковингтън
	Много по-добре. Знаеш ли, Маделин, баба ми основа училището и аз самата учих в него, когато бях малко момиче. Може ли да ти кажа една тайна?

	Маделин
	Да.

	Лейди Ковингтън
	Когато бях на 9 издълбах името си на перваза под леглото.

	Маделин
	Написала сте “Лейди Ковингтън”?

	Лейди Ковингтън
	Не, името ми бе Мари Жилбер. Мари Жилбер. Ще провериш ли дали още е там?

	Маделин
	Мари Жилбер.

	Лорд Ковингтън
	Кой ти е позволил да идваш тук?

	Маделин
	Никой, лорд Ковингтън.

	Лорд Ковингтън
	Това е болница, а не стая за игри. Не е разрешено да се скиташ наоколо.

	Маделин
	Да, сър.

	Мис Клавел
	**Нещо не е наред. **Какво става?

	Момичета
	И ние искаме да ни махнат апендикса!

	Мис Клавел
	*Лека нощ, момичета. Слава Богу, че сте здрави. А сега, моля ви, заспивайте.

	Момичета
	Лека нощ, лека нощ, мис Клавел.

	Сестра
	Довиждане, Маделин.

	Маделин
	Довиждане. Почакайте, мис Клавел. Това е стаята на лейди Ковингтън. И тя ли е оздравяла и се е прибрала?

	Мис Клавел
	Не, Маделин. Лейди Ковингтън… Лейди Ковингтън почина.

	Маделин
	Но аз скоро говорих с нея.

	Мис Клавел
	Тя беше много болна. Много ще липсва на всички ни.

	Маделин
	Съжалявам.

	Мис Клавел
	*Добре ли си?

	Елен 
	**(говори на френски) Първият ми съпруг беше шофьор на камион. Глупав човек. (говори на френски)

	Маделин
	*Как се казваш? *Това пиле-любимец ли е?

	Мис Клавел
	Не. Знаеш правилото. Никакви домашни любимци.

	Маделин
	Тогава за какво е?

	Елен
	За какво е? Ти за какво мислиш, че е? За танци? За храна. 

	Маделин
	За храна?

	Елен
	В чест на твоето завръщане, ще ядем пиле “Елен”. **Търпението ми свърши! (говори на френски)

	Маделин
	**Здравей, улица! Здравей, къща! Здравейте, лози.

	Мис Клавел
	Внимавай, Маделин!

	Елен
	Испанският посланик се нанася в съседство.

	Маделин
	*Чакай! Шапко, чакай! **Испанският посланик е дребосък?

	Мис Клавел
	Маделин, това е Пепито, синът на испанския посланик.

	Пепито
	Ола!

	Майка на Пепито
	Пепито! Отиваме на надбягванията! Не излизай от двора!

	Пепито
	*Аста луего.

	Маделин
	Това момче е напаст.

	Мис Клавел
	Не бива да съдиш хората толкова прибързано.

	Маделин
	Мисля, че просто го усетих бързо.

	Леополд
	**Значи ти си Пепито.

	Виктория
	**Той е истински Елвис!

	Маделин
	Не му обръщайте внимание. Той е напаст.

	Виктория
	На мен пък ми харесва. Маделин, толкова си малка. Това момче има харизма.

	Серена
	А дали е интелигентен?

	Шантал
	Кой го е грижа? Нали има мотоциклет?

	Виктория
	Това е “Веспа”.

	Беатрис
	Някой ден ще прегази някого.

	Аги
	Мисля, че е хубав. 

	Виктория
	Забрави, Аги. Нямаш никакъв шанс.

	Маделин
	Никой не иска шанс, Вики, освен ти. “Той има харизма”. Направо ти е завъртял главата.

	Виктория
	Не ми е завъртял главата!

	Аги
	Ще ни види!

	Мис Клавел
	**Амин.

	Момичета
	Амин.

	Елен
	*Маделин, тази вечер направих любимото ти пиле “Елен”.

	Аги
	Чудесно!

	Лусинда
	Супер!

	Беатрис
	Изглежда чудесно, Елен.

	Елизабет
	Прекрасно.

	Мари-Одил
	Мирише вкусно!

	Маделин
	*О, не! Фред!

	Аги
	Фред! Кой е Фред?

	Маделин
	Това е Фред.

	Виктория
	Пилето?

	Лоло
	Пилетата нямат имена.

	Маделин
	Откъде знаеш?

	Мис Клавел
	Маделин, не си ли гладна?

	Маделин
	Изведнъж изгубих апетит. Вижте, това пиле ми беше приятел. Запознахме се днес в колата. Мисля, че съм вегетарианка.

	Виктория
	Това е твърде откачено.

	Маделин
	Ако познаваше пилето като мен, Вики, и ти не би го яла.

	Виктория
	Напротив, щях. То е вкусно и хрупкаво, точно както го обичам.

	Аги
	И аз няма да ям Фред.

	Беатрис
	Фред вече е мъртъв, виж.

	Шантал
	Мисля, че и аз съм зеленчукоядна.

	Лусинда
	И аз не мога да го ям.

	Елен
	Какво става тук? Кой е Фред? Не разбирам.

	Маделин
	Съжалявам, Елен, но ти го уби.

	Мари-Одил
	(говори на френски)

	Елен
	(говори на френски)

	Виктория
	Е, аз не бях приятелка на Фред. **Яж! Яж, Лоло! Не бъди като тях! Яж!

	Мис Клавел
	Всяка има право на свое мнение. Ако Вики иска да яде от Фред, пилето…

	Лорд Ковингтън
	**Може ли да знам какво става?

	Мис Клавел
	*Извинете ни, милорд. Заварихте ни по време на дискусия.

	Лорд Ковингтън
	Дискусия. Мис Клавел, питам се дали можем да поговорим?

	Аги
	**Какво прави тук лорд Кукингтън?

	Мис Клавел
	Лорд Ковингтън, от свое име и от името на всички ни искам да изразя искрените ни съболезнования.

	Лорд Ковингтън
	Много ви благодаря, мис Клавел. Момичетата, боя се, че им липсва дисциплина.

	Мис Клавел
	Обикновено се държат много прилично, ако позволите.

	Лорд Ковингтън
	Разбира се, но моите впечатления са други. Преглеждах документите на жена си, за да сложа в ред делата й.

	Мис Клавел
	Сигурно моментът е много труден за вас.

	Лорд Ковингтън
	За 43 години брак единственото, за което с жена ми бяхме на различно мнение, бе нейната отдаденост на училището. Има нужда от нов покрив – жена ми пише чек. На готвачката й трябва нов хладилник, жена ми пише чек. Посещения в зоопарка.

	Мис Клавел
	Тя бе изключително щедра дама.

	Лорд Ковингтън
	Вече не може да продължава така. Ще затворя училището. 

	Мис Клавел
	*Но… момичетата…

	Лорд Ковингтън
	Ще си намерят друго училище.

	Маделин
	*Да ядеш пилета не е като да носиш кожени обувки.

	Виктория 
	Същото е!

	Маделин
	Не е!

	Мис Клавел
	Край на спора! Ако не искате да ядете пиле – всички по леглата!

	Елизабет
	*Какво сме сторили?

	Вероника
	И без вечеря?

	Маделин
	**Мари Жилбер.

	Аги
	Коя е тя?

	Маделин
	Една приятелка.

	Лусинда
	Супер гладна съм.

	Беатрис
	Ти си супер за всичко.

	Маделин
	По-добре да си супер всичко, отколкото супер нищо.

	Лусинда
	Не мисля, че съм супер-супер всичко.

	Маделин
	Добре. Всички сме гладни. Значи да ядем.

	Аги
	Ама не ни е позволено.

	Маделин
	Бу-бу! Хайде! Хайде!

	Аги
	Все пак не мисля, че трябва да го правим.

	Елен
	По време на съпротивата знаехме как да се оправяме с хора като Кукингтън.

	Мис Клавел
	Дори не се шегувайте с тези неща.

	Елен
	Кой се шегува?

	Маделин
	*Ако ни чуят, ще ни направят на кайма.

	Шантал
	Нали сме вегетарианци?

	Лусинда
	Стига си шепнала?

	Аги
	Ти спри на шепнеш!

	Лусинда
	*Това са гащите на Елен.

	Беатрис
	И сутиенът й.

	Серена
	Шапки за близнаци!

	Аги
	Шапки, шапки, шапки!

	Маделин
	Сандвичи с туршия.

	Беатрис
	Може ли да ядем сирене?

	Лусинда
	*Супер гадно мирише!

	Маделин
	Добре, кой го направи?

	Серена
	Мирише като от Вики.

	Лусинда
	Трябва ми въздух.

	Серена
	Гадост!

	Беатрис
	Аги!

	Аги
	Крадецът вика “Дръжте крадеца!”

	Серена
	Шантал.

	Шантал
	Не е от мен, а от това.

	Серена
	Никой да не диша. Това е специалното сирене на Елен.

	Маделин
	Затвори го!

	Елен
	Искам вале.

	Мис Клавел
	Гледай си работата.

	Аги
	*Пиле “Елена”! Пиле! Пиле!

	Маделин
	**Какво има за десерт?

	Шантал
	Да опечем кейк.

	Маделин
	*Върни се! Не ми пука кой е баща ти! Не сме в Испания и няма да търпим това! И ако мислиш, че си ме уплашил – не си!

	Елен
	*Какво става тук? Ама това на нищо не прилича! Вече прекалихте!

	Аги
	Просто искахме да хапнем нещо.

	Маделин
	Вината е изцяло на Пепито!

	Мис Клавел
	**Кой ще изчисти тази бъркотия?

	Момичета
	Ние, мис Клавел.

	Мис Клавел
	И после какво предлагате?

	Шантал
	*Да ядем!

	Мис Клавел
	*Елен?

	Елен
	*Добре, но отсега нататък аз ще готвя. Ясно? Хоп-хоп!

	Леополд
	**Здравейте. Монахиня? Леополд се наричам и учението обичам. Аз съм новият учител на Пепито.

	Мис Клавел
	Аз съм мис Клавел от училището в съседство. Май Пепито е труден за удържане. Мисля, че му трябва отдушник за енергията. 

	Леополд
	Важи за всички ни, нали?

	Мис Клавел
	Мислех, че може би ще го оцени. Кутия с инструменти.

	Леополд
	Благодаря. Може ли да поговорим малко като колеги? Тези деца, как успявате да ги забавлявате? Да ги махнете от главата си, тъй да се каже?

	Мис Клавел 
	Утре, например, ще водя моите в музея.


	Леополд
	В музея! Не е зле. Какво правите в свободния си ден?

	Мис Клавел
	Моля се. **Въпреки че бил дребен на ръст, император Наполеон управлявал Франция с железен юмрук. Не искам просто да прерисувате картината. Искам да се отпуснете, да изразите себе си, да се развихрите. Имате точно 20 минути. Рисувайте. *Маделин, къде ти е скицникът?

	Маделин
	Забравих го в другата галерия. Знам къде е.

	Мис Клавел
	Сигурна ли си?

	Маделин
	Да.

	Мис Клавел
	Тогава върви го вземи.

	Пепито
	(с преправен глас) **Къде отиваш, момиченце? Попитах те нещо. Какво има? Страх ли те е?

	Маделин
	Не ме е страх от теб, Пепито.

	Пепито
	Това ли търсиш?

	Маделин
	Мой си е!

	Пепито
	Знам, че е твой.

	Маделин
	Откраднал си го!

	Пепито
	Смятах да ти го върна. Не трябва ли да ми благодариш?

	Маделин
	Върни ми го!

	Леополд
	Ей!Пазете тишина! Някои хора се опитват да спят.

	Пепито
	(с преправен глас) Адиос, момиченце.

	Надпис
	Пази се 

	Аги
	**“Пази се”? Пази се от какво?

	Мис Клавел
	Момичета, получихме покана от новите ни съседи. “Негово превъзходителство, посланикът на Испания, очаква вашето присъствие на чаено парти по случай десетия рожден ден на сина си.”

	Шантал
	Не можем да отидем! В бележката пише “Пази се”!

	Беатрис
	Това е капан! Няма да се измъкнем живи!

	Виктория
	Разбира е, че ще отидем. Никога никъде не ни канят.

	Маделин
	Вики е права. Няма да му позволим да ни плаши.

	Мис Клавел
	Той е просто момче, момичета.

	Лорд Ковингтън
	*Извинете, мис Клавел. Това е стаята, която изисква пребоядисване.

	Мис Клавел
	Какво ще обичате, лорд Ковингтън?

	Лорд Ковингтън
	Може ли да попитам какви са тези знаци по стената?

	Мис Клавел
	Отбелязваме колко са пораснали момичетата.

	Лорд Ковингтън
	Боядисайте ги.

	Мис Клавел
	Извинете. Извинете! Току-що започнахме час.

	Лорд Ковингтън
	Бъдете така любезни да се преместите другаде.

	Мис Клавел
	*Долу, момичета. И спазвайте ред.

	Лорд Ковингтън
	*Млади дами. Ти! Заличи ги!

	Мис Клавел
	**Маделин.

	Лусинда
	Независимо какво обличаш, Вики, винаги изглеждаш супер хубава.

	Мис Клавел
	За партито утре можете да облечете каквото искате. Аз зная какво ще нося.

	Виктория
	Не се тревожете, мис Клавел. Една от нас ще изглежда страхотно.

	Мис Клавел
	*Серена. **Момичета!

	Майка на Пепито
	**Здравейте. Всички изглеждате очарователно.

	Мис Клавел
	Момичета.

	Момичета
	(говорят на испански)

	Майка на Пепито
	Моля, влезте.

	Мис Клавел
	Бавно! Момичета! Момичета!

	Майка на Пепито
	*Пепито, дойдоха.

	Баща на Пепито
	Дами! Нека ви представя причината да ви поканим в дома си. Нашият рожденик, сеньор Хосе-Марко-Филипо-Хуан-Франлоко-Лопес-де-Вега-Естебан-Мачадо-Хорхе-Сантяго-де-ла-Роча-Гаспар-Карлос-де-Фуентес-Горуня-Диего-и-Севиля. *Но приятелите му го наричат Пепито.

	Маделин
	Кои приятели?

	Пепито
	Сеньоритас, вашето присъствие е чест за мен.

	Шофьор
	Лимузината ви чака, сър.

	Майка на Пепито
	Извинете ни. Ще ми се да можехме да останем.

	Баща на Пепито
	Честит рожден ден.

	Майка на Пепито
	Довиждане, скъпи. У теб ли са билетите?

	Мис Клавел
	*Мисля, че изглеждаш чудесно, Пепито.

	Маделин
	Никой не ни каза, че ще бъде маскарад.

	Пепито
	Това не е костюм за бал, а униформа на испански тореадор. Великите герои от колизеума в Мадрид.

	Шантал
	Той е бикоборец.

	Серена
	Сигурно се бие с много малки бикове.

	Маделин
	Моля ти се, ти не си истински бикоборец.

	Пепито
	Сеньоритас, позволете да ви покажа менажерията си.

	Беатрис
	*Какво е менажерия?

	Леополд
	*Проклет идиот! Аз ще го заведа на цирк. Ти не бери грижа.

	Глупак 1
	Не знам.

	Леополд
	Просто се придържай към плана и ще станем богати.

	Глупак 1
	Трябва да говоря за това с братята си.

	Леополд
	Спокойно, друже. Смятай го за доставен.

	Виктория
	**Случайно да познаваш чичо ми? Той е британският посланик в Мадрид.

	Пепито
	Не.

	Маделин
	Трябваше ли да има и клоун на партито?

	Пепито
	Единственият клоун тук си ти.

	Виктория
	**Какво има тук, Пепито?

	Пепито
	Това е изненада.

	Маделин
	*Не ме е страх от мишки.

	Пепито
	Нима? Сигурно те е страх от змията, която ще хапне мишката за обяд.

	Маделин
	*Не би нахранил змията с жива мишка!

	Пепито
	Разбира се, че не. Би било жестоко. Смятам първо да я екзекутирам с гилотината, която направих. *Бърза, тиха и смъртоносна.

	Аги
	Като сиренето на Елен.

	Маделин
	Това е една невинна малка мишка! Ще те науча!

	Пепито
	Беше шега.

	Мис Клавел
	**Момичета! Момичета!* Мили Боже!

	Маделин
	*Глупак такъв!

	Пепито
	Ще се бием ли?

	Аги
	Мис Клавел! Вижте!

	Маделин
	*Ще видиш ти! Ти пусна мишката! Бикоборец!

	Мис Клавел
	Престанете! Веднага!

	Маделин
	Ще ми паднеш!

	Мис Клавел
	Щом се държите неприлично, тръгваме си. Веднага. *Момичета!

	Виктория
	*Ами тортата?

	Надпис
	Ще сдържам нрава си.

	Мис Клавел
	**Написано е само 197 пъти. Започни отново.

	Виктория
	Много благодаря, Маделин. Никога не съм била унижавана така.

	Маделин
	Можеш ли да повярваш?

	Шантал
	А и горкото морковче.

	Силвет
	Можеш да разчиташ на Маделин да ни навлече беди.

	Лусинда
	Това беше супер-гадно наказание.

	Маделин
	Той си го заслужи. Смяташе да убие мъничкото мишле пред очите ни.

	Аги
	Ама нали каза, че се шегувал?

	Маделин
	Аги!

	Луис
	Какво ще кажете? Молих се за вдъхновение.

	Мис Клавел
	Да, виждам.

	Луис
	Не ви ли харесва?

	Маделин
	Слушайте ме. Вината не е моя. Онова момче е напаст. Как можете да сте на негова страна? Да не сте полудели? Аз постъпих правилно. Той убива бикове. Убива мишки. Той е маниак! Ще му покажа на този бикоборец! Този мишкоубиец! Сама ще се бия с него! На ти, Пепито! На ти!

	Мис Клавел
	Не!

	Момичета
	Маделин!

	Аги
	*Някой да й помогне!

	Маделин
	Помощ!

	Мис Клавел
	Течението я отнася към другия бряг!

	Аги
	Маделин! Ще се справиш! Дръж глава над водата!

	Маделин
	Помощ!

	Момичета
	Маделин! Маделин!

	Мис Клавел
	Къде е? 

	Маделин
	Помощ! Помощ!

	Мис Клавел
	Дръж се, Маделин! След мен, момичета, бързо!

	Маделин
	*Помощ! Помощ!

	Луис
	*Не толкова бързо!

	Маделин
	*Помощ!

	Лусинда
	Там има куче!

	Луис
	**Спрете! Спрете.

	Маделин
	**Благодаря ти. 

	Мис Клавел
	**О, Маделин! Миличка!

	Маделин 
	Кучето? Къде е кучето?

	Мис Клавел
	Добре ли си? Добре ли си?

	Маделин
	Добре съм, добре. *Толкова се уплаших.

	Мис Клавел
	**Чай, супа и завивки. Искам да стоиш завита в леглото, да изядеш супата и да изпиеш чая. От теб ми побеля косата.

	Маделин
	Може ли да видя?

	Мис Клавел
	Не. *Стой в леглото.

	Аги
	До скоро, Маделин. **Мис Клавел, може ли утре да остана вкъщи? Не ми е добре.

	Мис Клавел
	Не, Аги.

	Аги
	Моля ви.

	Пепито
	Леополд, къде са ми ключовете? Леополд! **Би ли ми помогнал да ги намеря?

	Леополд
	Добре де, по-тихо!

	Пепито
	Би ли ми намерил ключовете?

	Леополд
	Не ти трябват проклетите ключове. Използвай кламер.

	Пепито
	Да, как не.

	Леополд
	Гледай!

	Пепито
	*Получи се!

	Маделин
	**Ти ме намери! *Намери ме! Женевив, мислех, че няма да успееш. Благодаря ти. благодаря!

	Лорд Ковингтън
	Къщата е в отлично състояние. Построена е през 1852-ра.

	Надпис
	Забранено за всякакви животни

	Лорд Ковингтън
	Очарователна е, нали? Къщата принадлежи на семейството на покойната ми съпруга от поколения. Отлично място да поканите гости!

	Съпруга на посланик (Либерия)
	Нямате ли деца?

	Лорд Ковингтън
	Не, не, бяхме само двамата. Да започнем от трапезарията. Моля, последвайте ме. През последните няколко десетилетия къщата се използва като пансион за момичета. *Затова е солидната мебелировка. 

	Посланик (Либерия)
	Каква просторна трапезария!

	Съпруга на посланик (Либерия)
	Какъв прекрасен портрет! Това съпругата ви ли е?

	Лорд Ковингтън
	Да, покойната ми съпруга.

	Съпруга на посланик (Либерия)
	Била е много красива.

	Лорд Ковингтън
	Да, наистина беше. *Желаете ли да видите кухнята? Снабдена е с модерно обзавеждане.

	Посланик (Либерия)
	*Кухнята е за прислугата. Никога не стъпвам там. Просто ми кажете, че има кухня.

	Лорд Ковингтън
	Имам. Музикалната стая. Надявам се ще се съгласите, че е наистина изискана.

	Посланик (Либерия) 
	Великолепно!

	Лорд Ковингтън
	Горе? Погледнете тези врати. Масивен дъб. Вече не правят такива врати. *Ето и още една стая с наистина елегантни пропорции. Помислете колко прекрасно би било да видите либерийския флаг да се вее през този прозорец.

	Посланик (Либерия)
	Определено. Лорд Ковингтън, не виждам какво би ни попречило да купим тази изумителна къща.

	Съпруга на посланик (Либерия)
	Чуваш ли нещо, Дезмънд?

	Лорд Ковингтън
	Не, уверявам ви, че кварталът е изключително тих.

	Съпруга на посланик (Либерия)
	Какъв е този звук? *Онова момче там долу!

	Лорд Ковингтън
	*Синът на испанския посланик.

	Посланик (Либерия)
	В Угадугу живяхме в съседство с едно ужасно малко момче. Най-кошмарните 3 години от живота ми.

	Съпруга на посланик (Либерия)
	Никога не спеше. Никога. Съжалявам. Нищо няма да се получи.

	Лорд Ковингтън
	Предупреждавам ви, че имам предложения и от други чужди дипломати.

	Съпруга на посланик (Либерия)
	Никога повече!

	Лорд Ковингтън
	Имотите за посолства бързо свършват! Ще се отърва от момчето! Той е напаст. Ще говоря с испанския посланик.

	Серена
	**Знаеш ли, че Жана Д`Арк е била изгорена на клада едва 19-годишна?

	Аги
	Момичета! Бързо, в леглата.

	Маделин
	Слушайте всички. Трябва да ви кажа нещо.

	Шантал
	Един ден и мен ще ме изгорят на клада.

	Беатрис
	Прекрасен начин да умреш!

	Виктория
	Вие сте луди!

	Лоло
	Да, откачили.

	Шантал
	Наздраве.

	Маделин
	Наистина, това е голяма тайна.

	Шантал
	*Кучето от реката!

	Маделин
	Казах ти да се скриеш!

	Аги
	Кученце!

	Лусинда
	Сладурче!

	Силвет
	Ще му дам панделката си.

	Виктория
	Това ли е голямата ти тайна?

	Маделин
	Не, не става дума за Женевив.

	Елизабет
	Женевив? Чудесно име!

	Беатрис
	Няма да ни дадат да я задържим.

	Мис Клавел
	**Нещо не е наред. **Какво става, момичета?

	Момичета
	Нищо!

	Шантал
	Ние нищо не крием!

	Маделин
	Аз ще ви кажа какво става. Лорд Кукингтън…

	Мис Клавел
	Ковингтън!

	Маделин
	Кукингтън! Иска да продаде училището! Чух го!

	Аги
	Вярно ли е?

	Мис Клавел
	Да, момичета. Лорд Ковингтън смята да продаде училището.

	Аги
	Ужасно!

	Серена
	Защо?

	Мис Клавел
	*Моля ви! Моля! Тишина! Това не е причина да спрем да се държим като изискани млади дами. Няма да изпадаме в тъга. Ще се държим на положение. Лорд Ковингтън утре ще показва къщата и възнамерявам тя да е без…без..безупречна.

	Шантал 
	Наздраве.

	Мис Клавел
	Благодаря. Лека нощ. *И още нещо. Всички знаете, че има стриктно правило против домашните любимци в училище. Това, което не знаете е, че съм изключително алергична към кучета. *Новата ви приятелка може да спи в градинската барака. А сега в… леглата. 

	Аги
	Не мога да повярвам, че ни позволи да я задържим.

	Маделин
	Тя е просто улично куче.

	Лусинда
	Това е най-красивото куче.

	Беатрис
	Не мога да повярвам, че ще закрият училището.

	Серена
	Вече никога няма да се срещнем.

	Лусинда
	Не е честно!

	Лусинда
	Да затворят училището! Този Кукингтън е супер гаден.

	Аги
	Шантал, какво правиш?

	Шантал
	Опитвам се да измисля изход.

	Серена
	Та ти наскоро откри как се връзват връзките на обувките.

	Виктория
	Мисля, че всички сме ужасно себични. Помислете за горката, нещастна Маделин. Тя си няма никакво семейство. 

	Лоло
	Да, помислете за Маделин.

	Серена
	Не мога да повярвам, че го каза. Тя не е нещастна.

	Аги
	Сигурна съм, че ще намериш къде да отидеш, Маделин.

	Маделин
	Смятам да остана тук. Всички оставаме.

	Надпис
	Мари Жилбер
Маделин 

	Маделин
	**Вие трите - конструкцията. Аги, ти и Шантал покривате кухнята, а вие двете сте кучешки патрул. Останалите – разпръснете се. *Аз ще преговарям с Испания.

	Виктория
	Побързайте! Побързайте!

	Лоло
	Да, Вики.

	Вероника
	*Хайде, Женевив. До скоро!

	Маделин
	**Пепито! Пепито!

	Елен
	*Искаш ли да ида и да ги спра?

	Мис Клавел
	Не. Виж. *Момчето е просто недооценено.

	Лорд Ковингтън
	Къщата принадлежи на семейството на покойната ми съпруга от поколения. През последните няколко десетилетия се използва като пансион за момичета.

	Мис Клавел
	Поздравете лорд Ковингтън, момичета.

	Момичета
	Добро утро, лорд Ковингтън.

	Лорд Ковингтън
	Млади дами. Мис Клавел. Очарователно. ** Помислете колко ще е хубаво индийският флаг да се вее над градината. Това е музикалната стая. 

	Съпруга на посланик (Индия)
	О, да! Тук има добра карма. **Каква е тази миризма?

	Лорд Ковингтън
	Не подушвам нищо.

	Посланик (Индия)
	*Какво? Не гледай мен.

	Съпруга на посланик (Индия)
	Хайде, Гопа!

	Лорд Ковингтън
	*Вижте тези врати. Масивен дъб. Вече не правят такива врати.

	Посланик (Индия)
	*И сигурно има защо.

	Лорд Ковингтън
	*А сега градината. Елате да видите градината. Наистина е чудесна. *Прекрасна ливада, разбира се.

	Посланик (Индия)
	*Какъв мир. Какво спокойствие.

	Съпруга на посланик (Индия)
	*Така е.

	Пепито
	**Танцувайте, глупаци! Танцувайте!

	Виктория
	*Вижте, Пепито!

	Лорд Ковингтън
	Не, моля ви! Пак помислете! *Посланикът на Узбекистан ще престегне скоро. Знам, че ще иска да я купи! Моля ви, размислете!

	Маделин
	**Успяхме! Успяхме!

	Аги
	Беше много смешно!

	Мис Клавел
	**Какво точно каза на Пепито тази сутрин, Маделин?

	Маделин
	Казах му само, че ще имаме много важни гости сутринта, така че ако може, да бъде много тих.

	Лорд Ковингтън
	***Чакайте! Спрете колата! Ако мога така да се изразя, синът ви е истинска напаст.

	Леополд
	*Ваше превъзходителство.

	Баща на Пепито
	Искам обяснение. Защо този луд човек нарече нашия Пепито “напаст”?

	Леополд
	Нямам представа. Пепито е мило и възпитано дете. Има само един проблем с Пепито.

	Баща на Пепито
	И какъв е той?

	Леополд
	Има нужда от разнообразие. По цял ден стои затворен в къщата и учи. Аз го уча на латински, уча го на биология, алгебрация, калкометрия, физикономия и астрология.

	Баща на Пепито
	Та той едва чете.

	Леополд
	Не, той постигна голям напредък.

	Майка на Пепито
	Колко прекрасно!

	Леополд
	Като награда за усърдната му работа смятам да го заведа на цирк. 

	Баща на Пепито
	На цирк? 

	Майка на Пепито
	На цирк?

	Баща на Пепито
	И аз обичам цирк! Всички ще отидем на цирк!

	Майка на Пепито
	Чудесна идея! Всички ще отидем!

	Леополд
	Не, само аз и Пепито! Проклятие!

	Лорд Ковингтън
	*Мис Клавел, може ли да поговорим за минута?

	Мис Клавел
	Лорд Ковингтън, имате ли представа кое време е? Момичетата вече спят.

	Лорд Ковингтън
	Ще бъда кратък. Ето ви 12 писма, по една за всяка от ученичките ви. Погрижете се да стигнат до родителите им. Информирам ги, че закривам училището, продадено или не. Това е. След малкия ви саботаж тази сутрин, не съм …

	Маделин
	Мис Клавел не е виновна, аз го направих. 

	Мис Клавел
	Върни се в леглото, Маделин.

	Лорд Ковингтън
	Погрижете се писмата да бъдат изпратени сутринта.

	Маделин
	Не можете да продадете училището, лорд Кукингтън. Не можете!

	Лорд Ковингтън
	*Как ме нарече?

	Маделин
	Лорд Ковингтън.

	Лорд Ковингтън
	Не, не е това. Нарече ме лорд Кукингтън.

	Маделин
	Не е вярно

	Лорд Ковингтън
	Напротив, вярно е. Да, каза го. Чух те. Мис Клавел, не учите ли своите глезли да проявяват уважение към възрастните?

	Мис Клавел
	Те не са глезли, а млади дами. И уважават възрастните от 7 сутринта до 9 вечерта, когато отиват да спят.

	Лорд Ковингтън
	Това е неподчинение, мис Клавел.

	Мис Клавел
	Моля те, върви в леглото.

	Лорд Ковингтън
	Това ли е оставката ви?

	Мис Клавел
	*Докато тук има деца, лорд Ковингтън, аз ще ги уча. Извинете ме, сър. Това няма да ни трябва. Маделин няма семейство.

	Лорд Ковингтън
	**Тук има животно. **Пипнах те!

	Маделин
	Той си тръгва! *И отвежда Женевив със себе си!

	Момичета
	Пуснете я! Женевив! Оставете Женевив на мира! Оставете Женевив!

	Лорд Ковингтън
	Хайде! Не ви чувам! *Махай се оттук, чудовище.

	Мис Клавел
	Отдръпнете се от прозореца. * Момичета, моля ви!

	Маделин
	Трябва веднага да приберем Женевив, мис Клавел!

	Мис Клавел
	Посред нощ е, вие сте малки момичета и аз няма да ви позволя да излезете. Женевив ще се справи за една нощ. Утре ще я намерим. А сега, по леглата.

	Маделин
	*Женевив, най-благородно куче във Франция! Ние ще отмъстим за теб! **Женевив!

	Аги
	Женевив!

	Маделин
	Женевив!

	Аги
	Къде може да бъде?

	Серена
	Още няма 9 и 30!

	Мис Клавел
	Няма значение, Серена. Имаме да търсим куче.

	Маделин
	Женевив!

	Аги
	Женевив!

	Лоло
	Чакайте Вики!

	Виктория
	Не успях да си среша косата.

	Маделин
	Тя е толкова голяма, с розова панделка на врата. Много е смела и е отличен плувец. Тича страшно бързо и има големи златисти очи. Има клепнали уши и 

	Мис Клавел
	Маделин.

	Маделин
	Не мога да ви кажа повече, но моля ви, открийте я.

	Мис Клавел
	Справи се отлично. * Женевив!

	Маделин
	Женевив!

	Аги
	Да сте виждали кучето ни Женевив?

	Мъж 
	Не.

	Момичета 
	Женевив! Женевив! Женевив! Женевив!

	Аги
	Виждали ли сте нашето куче?

	Аги/Шантал
	Доста е слабичка и е ей толкова голяма.

	Шантал
	И е лабрадор… голдън трийвър!

	Жена 
	Съжалявам, деца, не съм я виждала.

	Аги
	Сигурна ли сте?

	Жена
	Да.

	Момичета 
	Женевив! Женевив! Женевив! 

	Маделин
	Няма я. Женевив изчезна.

	Мис Клавел
	Не, не е. Ще я намерим. Обещавам ти. Трябва да имаме вяра. 

	Маделин
	Аз много исках родителите ми отново да са живи, но не можеш да накараш нещо да се случи, като просто го пожелаеш. Женевив я няма. Тя си няма дом, има нужда от дом. 

	Мис Клавел 
	Знам, че е така.

	Маделин
	Аз също имам нужда от дом.

	Мис Клавел
	Маделин, ти винаги ще имаш дом. 

	Маделин
	Да, но няма винаги да бъда с вас, нали? Нали?

	Мис Клавел
	*Няма друго място на света, където бих искала да бъда, освен с теб и момичетата. Знаеш го, нали?

	Глашатай
	**Купете си билети! Последен шанс, дами и господа! Последен шанс!

	Маделин
	Женевив!

	Елен
	**Някога бях влюбена в един панаирджия. Той разби сърцето ми. Имаше такава красива татуировка и…

	Мис Клавел
	Елен, моля ви! добре, момичета! Всяка да стои до приятелката си и да се забавляваме!

	Аги
	*Хайде, Маделин! *Искам да си взема плюшено мече. Искам и една от онези игри, където – бам! – и си мъртъв! Искам да си взема бонбони!

	Маделин
	*Това значи, че и той е тук.

	Аги
	*Ехо, мис Клавел!

	Беатрис
	*Тук горе! Горе!

	Аги
	**Хайде, Маделин.

	Глашатай
	**А сега – глупаците Попопови!

	Пепито
	**Толкова са глупави! Затова ги наричат “глупаците”.

	Маделин
	Аги.

	Аги
	Благодаря.

	Маделин
	Трябва да ти кажа нещо. Няма да се върна с теб. 

	Аги
	Няма да се върнеш?

	Маделин
	Смятам да избягам с цирка. 

	Аги
	Какво говориш? Трябва да се върнем у дома.

	Маделин
	Аз нямам дом, Аги. Ще затворят училището и вината е моя. Циркът ще е новият ми дом. Трябва само да се науча на жонглирам, да дресирам лъвове или да гълтам огън.

	Аги
	Ами мис Клавел?

	Маделин
	Ще й пиша и ще й обясня всичко. Аги, ти си най-добрата ми приятелка на света. Не бива да казваш на никого къде съм отишла.

	Аги
	Но, Маделин…

	Маделин
	Никакво но. Трябва да ми обещаеш. Обещаваш ли, Агата Емили Уолдън?

	Аги
	Обещавам. *Късмет, Маделин.

	Майка на Пепито
	**Не, наистина, не искам да участвам.

	Баща на Пепито
	Върви, Кармен. Прояви смелост.

	Пепито
	Върви, мамо! Върви!

	Глупак 1
	Ти стой тук.

	Леополд
	**Ела да си вземем балони.

	Пепито
	Искам да гледам.

	Леополд
	Хайде, хайде.

	Пепито
	Моля ви! **Пуснете ме! Пуснете ме!

	Леополд
	Тихо, хлапе!

	Маделин
	Пепито!

	Пепито
	Искам да изляза!

	Леополд
	Прекрасно! Това е Палечка.

	Маделин
	Веднага го пуснете! Знаех си. Вие не сте истински учител. Веднага пуснете Пепито или ще повикам мис Клавел!

	Леополд
	Мис Клавел! Уплаши ме. Наистина.

	Маделин
	Помощ!

	Баща на Пепито
	**Пепито! Пепито! Пепито!

	Майка на Пепито
	Виждали ли сте Пепито?

	Мис Клавел
	Не, не съм.

	Баща на Пепито
	Пепито! Пепито! 

	Леополд
	**Вържи ги здраво, глупако!

	Глупак 1
	За последен път! “Глупак” е сценично име. Казвам се Пиер.

	Пепито
	Това няма да ви се размине! Баща ми ще изпрати испанската армада след вас!

	Леополд
	Баща ти ще ми благодари, глезльо малък!

	Маделин
	На ти, глупак такъв!

	Глупак 1
	Мислех, че ще отвличаме само едно хлапе.

	Леополд
	Две деца – два откупа.

	Глупак 2
	*Такъв е животът!

	Леополд
	Качвай се в камиона, глупако!

	Глупак 3
	Ама той е умният!

	Мис Клавел
	**Тишина! Тишина! 1, 2, 3, 4, 5, 6, 7, 8, 9, 10, 11, 12! Добре, Елен, да тръгваме.

	Маделин
	*Помощ! Някой да ни спаси! Помогнете ни!

	Пепито
	Моля ви! Спасете ни! *Помощ!

	Маделин
	*Помощ! Мис Клавел!

	Пепито
	Помощ! Моля ви!

	Виктория
	Палтото ми подгизна!

	Мис Клавел
	Качвайте се горе и се изсушете. Не искаме някой да пипне пневмония. 

	Аги
	Мис Клавел.

	Мис Клавел
	Аги, какво има?

	Аги
	Тя избяга.

	Мис Клавел
	Кой избяга?

	Аги
	Маделин. Опитах се да я спра. Опитах!

	Елен
	Тихо! Тихо! Тихо!

	Мис Клавел
	**Женевив! Женевив! По-бързо, миличка.

	Маделин/Пепито
	Помощ! Спасете ни!

	Майка на Пепито
	**Както ви казах, той бе с нас цял следобед… и след това клоунът… и после беше с учителя си.

	Баща на Пепито
	Мис Клавел, мис Клавел!

	Мис Клавел
	Сеньор посланик, да сте виждали най-малката ми, Маделин?

	Баща на Пепито
	И нашият Пепито го няма!

	Майка на Пепито
	Детето ми!

	Началник на полицията
	Възможно ли е младото момче и момичето да са избягали на романтично приключение?

	Мис Клавел
	В никакъв случай!

	Баща на Пепито
	Невъзможно е.

	Началник на полицията
	Да. Може би, ако момчето беше французин. Е, правим всичко възможно. Сложили сме пътни постове навсякъде. Извикахме и допълнителни екипи. Най-разумното, което можете да направите, е да си отидете у дома и да оставите това на професионалистите. 

	Мис Клавел
	Но инспекторе…

	Началник на полицията
	Сестро, не тревожете красивата си главица. Господин посланик, всичко е под контрол. Такива неща се случват постоянно. Децата отиват на цирк, очите им се изпълват с красиви мечти какъв би трябвало да бъде животът и скоро… Къде е монахинята?

	Говорител
	*…спад с 6 процента поради липса на търсене. Продължава търсенето на двете деца, които изчезнаха от панаира днес следобед. Френската полиция издирва сина на испанския посланик във Франция и местна ученичка.

	Пепито
	Ами ако никога не се измъкнем оттук? Ако никога не си отидем вкъщи?

	Маделин
	Семейството ти ще плати откупа.

	Пепито
	Твоето също.

	Маделин
	Не могат. Аз нямам семейство. 

	Пепито
	Как така нямаш?

	Маделин
	Починаха. Отидоха на небето.

	Пепито
	Съжалявам.

	Маделин
	Всичко е наред. Стана преди много време.

	Пепито
	Моите родители сигурно не искат да се връщам. Създавам им само неприятности.

	Маделин
	Ти си голяма неприятност. Но знаеш ли, ти имаш харизма.

	Пепито
	Мислиш ли?

	Маделин
	Момичетата ми липсват. И мис Клавел.

	Пепито
	Не се тревожи, Маделин. Няма да си тръгна без теб. Обещавам.

	Маделин
	Благодаря ти, Пепито.

	Говорител
	Засега няма следа от децата. Не се изключва и отвличане. Властите молят гражданите да помогнат при разширеното издирване. А сега, спорт.

	Беатрис
	Как е могла да избяга?

	Лоло
	Мислите ли, че е добре?

	Аги
	Вината е само моя. Не биваше да я пускам.

	Шантал
	Постъпила си правилно. И аз бих постъпила така.

	Виктория
	Маделин ужасно ми липсва. Липсва ми. Наистина!

	Мис Клавел
	*Е, къде е тя?

	Маделин
	** Мога да постигна всичко. *Мога да постигна всичко. Мога да постигна всичко. *Мога да постигна всичко. *Пепито, събуди се! Оставили са при нас ножовете, с които жонглират в цирка. 

	Пепито
	*Какви глупаци! Добре, броим до три, нали? Уно, дос, трес. *Добре, хайде! *Успя ли?

	Леополд
	Мърдай!

	Глупак 1
	*Ставаш все по-добър.

	Глупак 2
	Благодаря.

	Леополд
	Мърдай де!

	Маделин
	Побързай! Тръгват си!

	Пепито
	Но ние сме заключени тук!

	Маделин
	Виж! Сетих се!

	Пепито
	Е, и?

	Маделин
	Ами това е мотоциклет, а ти знаеш как се кара. С него ще избягаме.

	Пепито
	Но… аз карам “Веспа”, тя дори няма скорости. Това е мотоциклет. Не мога да карам такова чудо.

	Маделин
	Да, можеш, Пепито! Ще се справиш!

	Пепито
	Технически дори не ми е позволено да напускам двора. *Дай ми фибата си.

	Маделин
	Бързо! Бързо!

	Леополд
	**Глупаци! В камиона! Веднага! В камиона!

	Глупак 1
	Много съжалявам.

	Глупак 3
	*Хей, чакайте!

	Пепито
	**Да! Успяхме!

	Маделин
	Да!

	Леополд
	*Къде си, Палечке?

	Маделин
	*О, не! Виж!

	Леополд
	Ето ги!

	Глупак 1
	*Чакай! Чакай! Аз ще карам! **Прилошава ми!

	Маделин
	Давай, Пепито!

	Пепито
	Старая се! Дръж се, Маделин! Дръж се!

	Маделин
	**По-бързо! По-бързо!

	Пепито
	Искаш ли ти да караш?

	Глупак 2
	*Коя е тази?

	Леополд
	О, супер! Мис Клавел!

	Глупак 1
	Коя е мис Клавел?

	Леополд
	Една монахиня. 

	Глупак 1
	Монахиня?

	Леополд
	Монахиня!

	Мис Клавел
	Дръж се, Женевив.

	Глупак 2
	**Не убивай монахинята!

	Глупак 1
	Забрави за монахинята! Не убивай глупаците!

	Пепито
	**Да!

	Маделин
	Успяхме!

	Пепито
	Пипнахме ви!

	Леополд
	Хванете ги! Бързо, глупаци такива!

	Глупак 1
	Пиер! Казвам се Пиер!

	Маделин
	Виж ги само!

	Пепито
	Мис Клавел! *Полека! Добре ли сте?

	Майка на Пепито
	**Пепито? Пепито!

	Пепито
	Мамо! *Мамо! Мамо, аз карах мотоциклет! Истински!

	Майка на Пепито
	Наистина ли? 

	Баща на Пепито
	Пепито!

	Пепито
	Татко!

	Майка на Пепито
	Вече никога няма да те оставяме!

	Баща на Пепито
	Никога, никога вече. Обичам те, момчето ми. Обичам те.

	Аги
	*Тя е тук! Тя е тук! Маделин, ти се върна!

	Шантал
	*Липсваше ми!

	Маделин
	Вие ми липсвахте повече!

	Мис Клавел
	Чудесна кола.

	Маделин
	Благодаря, Вики.

	Лусинда
	Супер!

	Елен
	Тази вечер ще направя вкусна вегетарианска вечеря.

	Маделин
	Аз искам пиле “Елен”.

	Елен
	О, не!

	Лорд Ковингтън
	**Мис Клавел.

	Мис Клавел
	Лорд Ковингтън, моля. Тъкмо смятахме да празнуваме.

	Лорд Ковингтън
	Да, наистина. Дами, посланикът на Узбекистан току-що се съгласи да купи сградата.

	Посланик (Узбекистан)
	Много добре. Точно като на снимките.

	Лорд Ковингтън
	Накратко, флагът на Узбекистан ще се вее от покрива. 

	Момичета 
	(шепнешком) Не може да го направи! Не може!

	Лорд Ковингтън 
	*Извинете. През последните няколко десетилетия къщата се използва като пансион за момичета.

	Съпруг на посланика (Узбекистан)
	Да, казахте ни.

	Лорд Ковингтън
	Извинете ме.

	Посланик (Узбекистан)
	Прекрасен портрет.

	Лорд Ковингтън
	Да, това е покойната ми съпруга. Правен е след завръщането ни от Венеция едно лято. Доста добра прилика. Много държа на него.

	Маделин
	Мари Жилбер. Знам защо го правите. 

	Лорд Ковингтън
	Моля?

	Маделин
	Защото се сам-самичък, нали?

	Лорд Ковингтън
	Моля ви, госпожице, гледайте си работата.

	Маделин
	Сигурно много сте я обичали. Тя е била цялото ви семейство, нали? 

	Лорд Ковингтън
	Мис Клавел.

	Маделин 
	Смята ви за гаден, лорд Ковингтън, но не сте. Сега разбирам.

	Лорд Ковингтън
	Разбираш? Как би могла да разбереш? Та ти си дете. Вижте, съпругата ми Мари и аз… Това е съвсем неуместно. Моля ви, вървете си.

	Маделин
	Аз също изгубих семейството си. Преди много време. Но те не са си отишли наистина. Нали? И тя не си е отишла, нали?

	Лорд Ковингтън
	Тя е мъртва. Отиде си.

	Маделин
	Не е. Все още до вас. Тя е и в училището. Моля ви, лорд Ковингтън, тя не би искала да го продавате.

	Мис Клавел
	Маделин! Миличка, независимо какво ще се случи, ще се погрижа с теб да останем заедно.

	Лорд Ковингтън
	Не, мис Клавел.

	Мис Клавел
	Да!

	Лорд Ковингтън
	Не! *Детето е право. *Да, права си. Но училището вече е продадено. Нищо не мога … Освен ако не …

	Мис Клавел
	Моля ви, господин посланик…

	Съпруг на посланика (Узбекистан)
	Проблем ли има?

	Мис Клавел
	Едно девическо училище може би не значи много за правителството ви и за вас, сър…

	Съпруг на посланика (Узбекистан)
	Аз не съм посланикът.

	Посланик (Узбекистан)
	*Аз съм посланикът. *Можете да задържите училището си.

	Маделин
	Мис Клавел?

	Мис Клавел
	**Момичета! *Момичета!

